Běla Hlaváčková

Běla Třebínová (, 1976-yil 18-aprelda tugʻilgan) – chexiyalik paralimpiya suzuvchisi. U ikki marotaba Yozgi Paralimpiya oʻyinlarida qatnashgan va jami beshta medalni qoʻlga kiritgan, jumladan 2004-yil Afina va 2008-yil Pekindagi 50 metrga erkin uslubda suzishda oltin medal sohibasi boʻlgan.

 Faoliyati 
Hlaváčková 1976-yilda hozirgi Chexiya hududidagi Náchod shahrida tugʻilgan va 9 yoshidan suzish bilan shugʻullana boshlagan. 1999-yilda umurtqa pogʻonasiga operatsiya qildirilgan, biroq toʻliq tiklana olmagan va hozirda nogironlar aravachasidan foydalanadi. Oʻsha yili turmushga chiqqan.

2001-yilda u S5 toifasida Yevropa chempionatida bitta oltin, bitta kumush va ikkita bronza medalini qoʻlga kiritgan. Argentinada boʻlib oʻtgan jahon chempionatida esa 50 metrga erkin uslub suzish yoʻnalishida bronza medalini olgan va 50 metrga chalqancha uslubda suzish boʻyicha dunyo rekordini oʻrnatgan. Bu natija uchun ham oltin medal bilan taqdirlangan.

U Janubiy Bohemiya universitetining Sogʻliqni saqlash va ijtimoiy fanlar fakultetini tamomlagan,
tibbiy ehtiyojlar boʻyicha ixtisoslashgan kompaniyada ishlagan,
keyinchalik esa internet portalida korporativ maslahatchi sifatida faoliyat yuritgan.
Hozirda u Plavání České Budějovice suzish klubida murabbiy sifatida ishlaydi.
U nodavlat notijorat tashkiloti boʻlgan „Light for the World“ (Dunyo uchun nur) boshqaruv kengashining aʼzosi. 1999-yilda turmushga chiqqan va 2004-yil may oyida oʻgʻli Yan tugʻilgan. 2010-yilda ikkinchi bor turmushga chiqqan.

 Manbalar 

Turkum:1976-yilda tugʻilganlar
Turkum:Yashayotgan insonlar
Turkum:2004-yilgi Yozgi Paralimpiya oʻyinlari ishtirokchilari
Turkum:2008-yilgi Yozgi Paralimpiya oʻyinlari ishtirokchilari
Turkum:2004-yilgi Yozgi Paralimpiya oʻyinlari medal sovrindorlari
Turkum:2008-yilgi Yozgi Paralimpiya oʻyinlari medal sovrindorlari
Turkum:S5 toifasidagi para-suzuvchilar
Turkum:Jahon para-suzish chempionati medal sovrindorlari
Turkum:Yevropa para-suzish chempionati medal sovrindorlari
Turkum:Paralimpiya oʻyinlari suzish boʻyicha medallari sovrindorlari